|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 27.02.2025** |  |  |
|  |  |  |

**Στην Πάτρα η 41η «Ημέρα Καριέρας» της ΔΥΠΑ στις 14 Μαρτίου με 25 επιχειρήσεις και πάνω από 700 θέσεις εργασίας**

Η Δημόσια Υπηρεσία Απασχόλησης (ΔΥΠΑ) διοργανώνει για τρίτη φορά «Ημέρα Καριέρας» στην Πάτρα, την Παρασκευή 14 Μαρτίου στο ξενοδοχείο My Way Hotel & Events (Λεωφ. Όθωνος - Αμαλίας 16, 26223) από τις 10:00 έως τις 18:00.

Στην εκδήλωση θα συμμετάσχουν 25 επιχειρήσεις, που αναζητούν προσωπικό για περισσότερες από 700 θέσεις εργασίας όλων των επιπέδων εκπαίδευσης και εξειδίκευσης, σε επαγγέλματα που αφορούν διαφορετικούς κλάδους της οικονομίας.

Η συμμετοχή είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-patra-2025>

Η «Ημέρα Καριέρας» της Πάτρας αποσκοπεί στην ενίσχυση του ανθρώπινου δυναμικού και της τοπικής απασχόλησης, παρέχει τη δυνατότητα ελεύθερης δικτύωσης μεταξύ επιχειρήσεων και υποψηφίων και δίνει ευκαιρίες για διερεύνηση συνεργασιών και συνεργειών.

Όσοι προσέλθουν στην εκδήλωση θα έχουν τη δυνατότητα να:

* Συνομιλήσουν απευθείας, χωρίς προκαθορισμένο ραντεβού, με στελέχη επιχειρήσεων
* Πραγματοποιήσουν επιτόπου αρχικές συνεντεύξεις εργασίας
* Ενημερωθούν από εξειδικευμένους εργασιακούς συμβούλους και στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) για τις δράσεις και υπηρεσίες της ΔΥΠΑ.

Αντίστοιχα, οι εκπρόσωποι των επιχειρήσεων θα έχουν τη δυνατότητα να συγκεντρώσουν σημαντικό αριθμό βιογραφικών, ώστε να καλύψουν τις θέσεις εργασίας για τις οποίες αναζητούν κατάλληλο ανθρώπινο δυναμικό.

Όλες οι πληροφορίες σχετικά με τις εξειδικευμένες υπηρεσίες ανθρώπινου δυναμικού που παρέχει η ΜΕΜΜΕ βρίσκονται στην ηλεκτρονική διεύθυνση: [www.dypa.gov.gr/memme](http://www.dypa.gov.gr/memme)

Περισσότερες πληροφορίες σχετικά με τις δράσεις της ΔΥΠΑ στον ιστότοπο [www.dypa.gov.gr](http://www.dypa.gov.gr)